Bernard Grech, Ritratt Partit Nazzjonalista .td_uid_2_612b898fe05ee_rand.td-a-rec-img{text-align:left}.td_uid_2_612b898fe05ee_rand.td-a-rec-img img{margin:0 auto 0 0} Read in English . Il-Kap tal-Oppożizzjoni Bernard Grech qal li l-Prim Ministru Robert Abela jinsab wisq iffukat fuq l-elezzjoni biex ikollu pjan għas-settur edukattiv. Waqt kollegament telefoniku fuq ir-radju tal-Partit Nazzjonalista, Grech qal l-istudenti tħallew fl-għama u ftit tal-jiem ilu uħud minnhom jrċevew emejl li ħabbritilhom li mis-sena d-dieħla se jkollhom sistema hybrid ta' elezzjoni onlajn u oħrajn fl-klassijiet. Huwa qal li se jkun hemm uħud li minkejja deħlin għat-tielet sena Università lanqas qatt ma rifsu fi klassi. Il-Kap tal-Partit Nazzjonalista stqarr li jinsab saqajh mal-art iżda r-riżultati tal-aħħar stħarriġ pubbliku jimliħ bil-kuraġġ. Grech qal li l-elettorat qed jibgħat messaġġ li jinsab imdejjaq li "għandu Gvern qrib il-kriminal u jinsab inkwetat li għandu Gvern li daħħalna fil-greylisting u li xahar wara l-publikazzjoni tal-Inkjesta Pubblika, il-Prim Ministru Robert Abela għandu m'għamel xejn". Grech qal li mhux aċċettabbli l-Gvern jimpjega nies fis-settur privat biex jakkwista il-voti. Huwa qal li dan qed isir għas-skapitu tas-settur privat li m'għandux ħaddiema biżżejjed biex jiftħu l-ġimgħa kollha. Dwar il-proġett ta' marina f'Wied il-Għajn, Grech insista li l-pjanijiet saru f'kamra magħluqa mingħajr konsultazzjoni u d-deċiżjoni tittieħdet u kulma fadal hi li tkun implimentata. "Illum Marsaskala, għada lokalità oħra. Ma nistgħux nħallu erba' individwi jaħtfu kullimkien a skapitu tal-ħafna," stqarr Grech. Grech ikkritika ukoll lilll-Ministru għall-Ġustizzja Edward Zammit Lewis fejn insista li għalkemm għadda mit-teorija, fadal bħala ministru mhux biss għax hu qrib allegat kriminal iżda ukoll minħabba mismanagement sħiħ fil-qasam tal-ġustizzja. .td_uid_3_612b898fe0a34_rand.td-a-rec-img{text-align:left}.td_uid_3_612b898fe0a34_rand.td-a-rec-img img{margin:0 auto 0 0}